LAOAG CITY - Plano ti gobyerno municipal ti ili a Nueva Era a padayawan apaman nga agbakasyon iti ili da ni Ivy Elaine Aguilar Cadalzo a nagbalin a "top notcher" iti 2014 Geodetic Engineer Licensure Exam.
Imbatad ni Mayor Aldrin Garvida a daytoy ket gapu ta ni Cadalzo ti agserbi nga inspirasyon kadagiti agpapaadal a nagannak nangnangruna kadagiti overseas Filipino workers nga agsaksakripisyo tapno mapagadal da dagiti annak da.
Inlawlawag ni Garvida a naggapo ni Cadalzo iti nakurapay a pamilya rason a napanunutan pay ti ama na ti napan nagtrabaho iti ballasiw taaw.
Kuna ti mayor a nagadal ni Cadalzo ti elementarya idiay Barangobong Elem. School ngem napan na intuloy ti panagadal na idiay Manila kalpasan a napan idiay Saudi Arabia ti ama na.
Innayon na a nalaing ni Cadalzo gapu ta nagadal daytoy iti science high school idiay Valenzuela iti sekondarya ken nagturpos a cum laude idiay University of the Philippines idiay Diliman, Quezon City.
ilo_Latn ilo_Latn ilo_Latn ilo_Latn ilo_Latn